Börnin í leikskólanum Krílakoti í Ólafsvík fóru í vikunni í sína árlegu heimsókn í kirkjuna . Þar tók séra Magnús tók á móti börnunum og fræddi hann þau um af hverju haldið er upp á jólin . Að því loknu var farið í safnaðarheimilið þar sem börnin fengu heitt súkkulaði með rjóma og lagköku . Í lokin var gerð smá æfing í jóladanslögunum fyrir væntanlegt jólaball 19. desember .